Wees gegroet. - Forum Topic
- Classifieds - 2015 XT 140 Extention - 2014 Wildebeest Executive Off Road trailer - jurgens xcape 2008 - GYPSEY RASCAL 2010 - IMMACULATE - Forums - R57 - Blyde Canyon, A Forever Resort Gekose Oord - Hoe rate jy jouself as n kamper en hoekom - Predict the score - News - Desember 2019 Studentjol - Koro-Koro Safari Lodge - Hennops Pride Lifestyle Resort Camping - Bactallion Septic Tank Treatment
Total Replies: 230 439
Total Views: 82 397 913
Forums / 9. Comedy Corner / Wees gegroet.
views: 4 804 354
26 Jul 2015 @ 18:31:06 pm
Plaas hierdie onder humor maar weet nie wat se erenstige gevolge dit mag inhou nie.
Ontvang Vrydag e-pos van Sanlam dat my dood sertifikaat aan hulle gestuur moet word want Dept. Van Binnelandse Sake het hulle laat weet dat ek oorlede is. Eers gedink dat dit weer een of ander foefie is om my bankbesonderhede in die hande te kry. Gaan kyk op Staat se webtuiste en my ID nommer in wragtig ek is "deceased".
Nou wonder hoeveel sulke foute word gemaak en met al die korrupsie of dit uitgebuit word. As al my polisse uitbetaal plus die wat Elmarie se werk aan haar uitbetaal kan ons lekker lewe.
Kan dalk voordelig wees as ek dood bly maar wat se proses en moeilikheid het ek nou. Wat as die bank my rekening vries.
Sien Elmarie lek alreeds haar lippe af.
26 Jul 2015 @ 18:34:27 pm
Mooi man, jy is seker die gelukkigste oorledene op aarde ;)
26 Jul 2015 @ 18:51:09 pm
Jan, as jy jou kaarte reg speel, het jy n wenner. Kry die polisse en verdwyn!!!!
26 Jul 2015 @ 18:57:15 pm
Nou is jy van Sars se rekord ook af.
26 Jul 2015 @ 19:03:54 pm
Liewe blikkies, volgende is jy dalk ook nog met Negerier getroud. , dit het al glo paar keer met mense gebeur, die "getroud", sterkte.
26 Jul 2015 @ 19:12:14 pm
Moet seker shocker wees om jou eie naam op website te sien as "deseased". Hou ons maar op hoogte van verwikkelings
26 Jul 2015 @ 19:13:33 pm
Wat 'n nagmerrie wat vir jou voorle om alles weer reg te stel
26 Jul 2015 @ 19:15:24 pm
Hoop jy oorleef hierdie regstellings
26 Jul 2015 @ 19:44:59 pm
Iemand moes jou besonderhede op die stelsel geplaas het,die persoon het seker n kode of so iets,soek die oorsprong in die hooimied.Sterkte.
26 Jul 2015 @ 20:28:06 pm
Is jy nou n SPOOK of n ENGEL.
Wat het jou dood veroorsaak, moet op die sertifikaat wees.
Welkom terug uit die dode.
26 Jul 2015 @ 20:29:04 pm
Jammer om te hoor van jou sterfte. Ek kan nou nie eintlik se ons gaan jou mis nie.......tensy jy ander planne het?
Persoonlik dink ek jy gaan groter probleme he on weer lewendig te word. Maklikste is om jou geboorte weer te registreer!
Of dak soos Herman se, vat die geld en waai......!
Op n ligter noot......nou kan jy sien watter van die familie en vriende het regtig vir jou om gegee toe jy nog geleef het....hahahaha
26 Jul 2015 @ 22:26:22 pm
Jammer om te verneem van jou oorlye, Jan. Mag die wederopstanding met wondere gepaard gaan.
27 Jul 2015 @ 06:06:28 am
Please.... Pretty please pretty pretty please tell me how...
Oh heavens I'll be in the pound seats...
27 Jul 2015 @ 07:06:33 am
Sterkte Jan sien net nag vir jou om dit reg testel
27 Jul 2015 @ 07:07:35 am
"n Tweede lewe???
27 Jul 2015 @ 07:23:52 am
Jan dit gaan seker 'n nagmerrie wees om dit reg te stel.
Die een agter die toonbank gaan "terwyl jy voor hom of haar staan" vra vir "proof that you are still alive".
Dalk nie 'n grap nou nie maar ek glo jy gaan nog lekker lag vôrentoe.
27 Jul 2015 @ 08:50:09 am
Ag mens tog! Waar begin jy? As ek jy is doen ek niks, bly dood en kyk wat gebeur. Jy kan mos nie help hulle is so simpel nie. Laat hulle self hul eie fout agterkom en dit regstel.....
27 Jul 2015 @ 09:48:37 am
Jan, lê beedigde verklaring by polisie af dat jy nog lewe en voorsien verklaring aan SANLAM met beedigde afskrif van jou ID. jy gaan meer poefies as plesier hê om uit die ding te kom. waar kom Binnelandse sake aan die nonsens. daar is dalk 'n ander knaap wat met jou ID nommer rondloop.
27 Jul 2015 @ 09:58:31 am
Dankie vir al die medelye word opreg waardeer
Freda die gedagte van bly stil en doen niks klink goed maar is bekommerd dat die Bank hiervan hoor en my rekening stop.
Sal maar vandag in die ry gaan staan en hoop vir die beste.
27 Jul 2015 @ 10:53:48 am
Jan, hou ons asb op hoogte met jou wedergeboorte, en opstanding, blikkies ek dink jy gaan vind dat in SA dit makliker is dood as om jou oorleweing te staaf.
Kyk die forum het kinkels en kabels,
Herman, ons eie TV ster, en nou Jan wat uit die dood uit opstaan .
Hier bly ek, ek gaan nerens.
27 Jul 2015 @ 11:37:36 am
Sterkte en hou ons ophoogte asb. Dalk moet van ons dit ook eendag deurgaan ?
27 Jul 2015 @ 13:55:17 pm
Nou wat is die teenoorgestelde van n begrafnis?
N Forum lid is dood, maar hy lewe......so ons kan nie na sy begrafnis gaan nie!
27 Jul 2015 @ 14:02:12 pm
Kom ons hou n kampnaweek,net om seker te maak dat Jan nog met ons is,en sy teenwoordigheid te vier.
27 Jul 2015 @ 14:08:20 pm
Wonder net waar gaan ons dit hou ?
LMGA, by Nic ?
27 Jul 2015 @ 15:31:18 pm
Eers 'n kalmeerpilletjie gesluk en wou klippies en coke / Spook en diesel vat maar gedink dit gaan my te vriendelik maak en afgesit Binnelandse sake toe. Verwagtings nie baie hoog nie en ook nie teleurgestel nie. Eers in tou om nommer te kry en na verduideliking verwys na ander kantoor en weer in tou. Nog verduideliking en weer verwys na ander kantoor. Nou was twee ure verby en pilletjie uitgewerk en bloeddruk in rooi.
By derde kantoor was daar so 30-40 mense in die ry en my Taxi attitude het kop uitgesteek en het so bietjie onnosel voort gestrompel tot by die toonbank. Met 'n "good day Sir" en skynheilige glimlag van oor tot oor het ek weer verduidelik en al reaksie wat ek gekry het is daai dowwe gesig uitdrukking so al of hy "deceased" is. "This is the wrong office you must go to the other office" was nie die antwoord wat ek wou hoor nie.
Het nou Expo se raad gevolg en verklaring by polisie afgelê en vir Sanlam gestuur.
27 Jul 2015 @ 15:44:42 pm
Jy moet gesê het jy wil hom aangee vir iets en dan kyk of hulle die ou kan opspoor.
27 Jul 2015 @ 19:41:09 pm
Sterkte Jan. Ek hoop jy kom reg.
27 Jul 2015 @ 19:45:21 pm
Dis nie n situasie waarin enig iemand wil wees nie...sterkte!
27 Jul 2015 @ 20:00:19 pm
Jan hoop dat hy gaan regkom, hoe weet ek nie. Kan n " deceased" n verklaring afle?
Laat my dink aan die Himba wat hulle vra toe hy oor die grens loop daar by Swartboois drift.
Vra hom toe " waar is jou face(engels vir gesig) . Nou wat bedoel jy, vra die Himba, hier staan ek reg voor jou, kan jy nie my gesig sien nie? Man, se die beampte, daai papier met jou gesig op. Nee wat se die Himba, as jy my hier sien voor jou, watse twak is die papier dan nou. En stap toe ongedeerd oor Angola toe.
Sien Jan, stuur die klomp warm plek toe.
27 Jul 2015 @ 20:30:20 pm
Jan, ter ondersteuning aan jou vir die gesukkel van vanoggend, het ek toe ook maar n ietsie gebruik,want jy het ons kampers mos nodig vir die brutokrasie....baie sterkte en geduld.
28 Jul 2015 @ 10:29:45 am
Mok Jan sterkte vir n ou wat dood is klink jy nog lewend
28 Jul 2015 @ 11:24:33 am
Gaan fisies na die ouens toe met jou id boek en sê jy dring aan op jou sterftevoordele, terwyl hulle mos beweer jy is oorlede.
Sê jy wil sommer hê hulle moet alle debietorders ook staak, want een van die voordele van dood wees is mos dat jy nou vry is van hierdie dinge.
Hopelik sal dit hulle laat wakker skrik. Terloops, 'n bietjie slegte publisiteit (vir die Departement van Binnelandse Sake) ontlok gewoonlik vinnige regstellende aksie van hulle kant af.
28 Jul 2015 @ 19:22:45 pm
Beëdige verklaring aan Sanlam gestuur maar hulle sê ek moet brief van Binnelandse sake kry wat sê ek is lewendig.
More gaan ek na Sanlam se kantoor en groot geraas maak. Hulle het my maandelikse uitbetaling gestop.
Wat my omkrap is dat ek niks verkeerds gedoen het nie en wat as ek staatgemaak het op die maandelikse geld.
29 Jul 2015 @ 11:46:49 am
Dinge word net erger. Nou is my vrou se status by Binnelandse sake "WIDOW" maar ek is dood maar nog "MARRIED"
Gaan nog in 'n nagmerrie ontwikkel om alles reg te stel.
29 Jul 2015 @ 12:30:43 pm
Jan, ek was bang daarvoor dat hulle jou polis gaan stop en kanselleer. korrespondeer alles nou asb skriftelik. niemand het Binnelandse Sake inkennis gestel dat jy "oorlede" is nie. dis hulle fout. SANLAM kan nie nou ook vir jou sê jy moet nou daarheen en soontoe gaan om dit en dat te doen nie. SANLAM het geen magte om jou polis stop totdat die nodige doodsertifikaat nie ingedien is nie. hulle mag nie. polis aftrek orders moet nog steeds afgaan teen die "boedelrekening" en die eksekuteur van die boedel moet SANLAM inkennis stel van jou "dood".
verwys jou saak ook na ombudsman van versekering....in die nuwe SA is alles 'n boggerop!
29 Jul 2015 @ 12:31:54 pm
Uit ondervinding met staatsdepartemente kan ek jou verseker dat kanale van onder af verstop is. Dit is soos eenrigting kleppe van bo na onder. As jy by die onderste klerke kla, loop jy jou in toe kleppe vas. Kla op hoë vlak en dan word navrae van bo nogal vinnig beantwoord en probleme reggestel.
Uit hulle webtuiste is hier 'n paar kontaknommers wat dalk van hulp kan wees:
Provincial Manager: KwaZulu-Natal Nosipho Shandu, nosipho.shandu@dha.gov.za, 033 8455038, 0791452274, fax 033 3455079
Deputy Director General: Counter Corruption & Security Matome Malatsi (jy vermoed mos onheiligheid?!) matome.malatsi@dha.gov.za 012 4067188 0760100079
KZN Regional Office Mnr Mshiyeni Nzuza mshiyeni.nzuza@dha.gov.za 031 3087900 0732628499
Verpes hierdie mense met jou probleme en hulle sal mettertyd hulle ondergeskiktes uitsorteer net om van jou en jou klagtes ontslae te raak. Doen dit net baie respekvol en beleefd, want jy respekteer mos hulle hoë poste (sarkasties bedoel). Jy wil hulle as bondgenote werf eerder as om hulle as vyande te hê.
29 Jul 2015 @ 12:51:51 pm
Jan. Het groot geraas by Sanlam kantoor gemaak na geen terugvoering van hulle gekry het na my navrae nie. Jy is reg Binnelandse sake het hulle nie laat weet nie. Sanlam maak van tyd tot tyd navrae by binnelandse sake en handel dan op daardie inligting.
Hans. Dankie vir die kontaknommers sal beslis opvolg.
Nounet agtergekom dat Liberty ook nie hulle maandelikse uitbetaling gedoen het nie en nie eers die ordentlikheid om te laat weet nie.
Gelukkig is ek nie afhanklik van die fondse nie maar dit kan groot ongemak veroorsaak het. Elmarie sit nou ook met die probleem dat sy nou weduwee is.
Wat 'n gemors.
29 Jul 2015 @ 15:00:41 pm
Klink na omtrent n gemors
29 Jul 2015 @ 15:08:57 pm
Eintlik het jy net twee probleme
1) Liberty se fondse,maar soos jy s�: jy het dit nie nodig nie. Laat my weet as ek my bank besonderhede kan stuur.
2) Die ryk weduwee.
29 Jul 2015 @ 15:38:59 pm
Jan jy het my simpatie,ek deel jou frustrasie en moedeloosheid,jy het dit nie gesoek nie net gekry.
31 Jul 2015 @ 11:54:22 am
Amper toegesluit vannoggend oor ek nie wou loop nie en groot geraas gemaak het by Binnelandse sake in Durban. Het 'n paar nommers geskakel wat my verwys het en gesê het na watter kantoor van binnelandse ek moet gaan. So gemaak en in ry gaan sit om gehelp te word. Na uur en half my beurt en beampte sê ek moet beëdige verklaring by polisie aflê. Wys hom my verklaring wat hy eers nie wou aanvaar nie want die verklaring sê nie waar ek dood is nie. Na 'n bietjie stoei aanvaar hy dit maar sê toe ek moet 'n nommer skakel en hulle sal my help. Verduidelik nogal baie mooi dat van 'n landlyn is dit gratis. Vra hom toe hoekom hy dan nou nie bêl nie want dit is mos hulle fout word daai nek sommer lekker lank uitgerek. Wou toe nie verder help nie en ek kon slegs uitvind dat ek die 29 Junie 2015 in Sasolburg dood is. Hoe ek aan my einde gekom het wou hy nie bekend maak nie. Was slegs bevoorreg om my eie doodsertifikaat te kon lees. (Uitdaging vir julle om my dit na te doen)
My Ouma het altyd gesê ek gaan iets groots doen - sy het net nagelaat om te sê dat ek dit eers na my afsterwe gaan doen.
Toe nommer geskakel en raai wat? Hulle sê ek moet vorms by Binnelandse sake gaan invul. Gelukkig is dit koud en is seker Mr. Old Brown sal my kalmeer.
31 Jul 2015 @ 13:45:48 pm
Lyk my dit gaan nog n lang pad wees
31 Jul 2015 @ 13:47:08 pm
Hulle verwys jou elders, want hulle weet nie hoe om probleem self uit te sorteer nie
31 Jul 2015 @ 16:49:11 pm
Jan ek weet nie van jou nie, maar ek is meer werd dood as lewendig. As so iets met my moet gebeur vat ek die geld en laat al die polisse uitbetaal en leef lekker tot die einde. As hulle nie wil hoor nie, laat hulle dan maar betaal.
02 Aug 2015 @ 22:39:07 pm
As jy nou weer jou "geboorte" geregistreer het laat weet ons van die doop datum .
Gebruik al jou lewenservaring en kennis om skool makliker te maak.
03 Aug 2015 @ 19:02:29 pm
Ek het nie vir jou raad nie, maar gaan jy weer skool toe gaan as jy weer begin lewe?
Foeter tog die klein blikkies wat nie wil leer nie. Ek sal later met jou regmaak.
03 Aug 2015 @ 19:40:09 pm
Het Vrydag aan hoof van Binnelandse sake e-pos gestuur wat dadelik geantwoord en een van sy mense aangesê het om my te help. Hy het egter vergeet om die persoon the "copy" in die e-pos. Weer e-pos gestuur want kan hom gladnie op telefoon kry nie. Sal môre weer iets anders probeer want al my polisse en uitbetalings is gestaak.
Is nou bekommerd dat iemand die doodsertifikaat gebruik om my polisse te laat uitbetaal.
04 Aug 2015 @ 08:56:56 am
Jan, ek het gesê jy gaan baie bollie kry.......die mense jaag dinges aan en dan moet jy dit self regstel.
eerstens, betaal jou agterstallige polis paaiemente nou kontant vir die maande wat dit nie per debietorder gehef was of word nie (hou bewyse van betalings)...as paaiemente nie betaal is kanselleer hulle polisse! hou so aan tot en met die saak uitgesorteer is.
tweedens, vra bewyse vanaf al jou lewensversekerings maatskappye dat geen eise teen jou polisse ingedien is en uitbetaal is nie. indien dit wel gedoen is, verklaar dispuut en roer hulle op met regstappe.
derdens, dien verklaring wat jy afgelê het by al lewensversekerings maatskappy in dat jy NIE oorlede is nie. heg ook gesertifiseerde afskrif van ID aan. Wanneer iemand oorlede is word die ID dok gewoontlik gestempel as "DECEASED" en joune is nie gestempel nie.
04 Mar 2016 @ 12:16:53 pm
Ja ek is nog steeeds "deceased". Na maande se frustrasie en e-posse nog niks verder nie.
"n Televisie persoon het toe van die saak te hore gekom en 'n onderhoud met my en Elmarie gedoen. Dit is gisteraand op die nuus en vanoggend op goeie more SA uitgesaai. Tot die minister van binnelandse sake is genader om kommentaar te lewer.
Vir 6 maande nou is maandelikse uitbetalings van my annuiteite ook gestop deur twee assuransie maatskappye.
Binne 5 minute na die uitsending het Liberty my geskakel (hulle brief aan my dat hulle uitbetalings staak is op TV gewys) en vreeslik om verskoning gevra vir die probleempie.
Dit was soos kole op die vuur gooi soos ek hulle presies vertel het wat ek van hulle dink. Vanoggend is al die agterstallige geld in my rekening. Oornag gedoen. Minister se kantoor vanoggend geskakel en sal saak oplos.
Wys jou net "NAME EN SHAME" werk. Miskien is ek gou weer lewendig.
04 Mar 2016 @ 20:37:13 pm
Bly vir jou,hoekom moet dit eers lelik word voor daar geluister word,die mense doen nie hulle werk waarvoor hulle betaal word nie.
05 Mar 2016 @ 10:13:05 am
Jan, sterkte. Hoop die laaste paar tree gaan gemaklik af. Ten misnte kan jy se jy het self die driehoek broodjies op jou begrafnis geeet.